እናበሉ ብዙሓት ሰባት ይሓቱኒ ነይሮም" ይብል ሳልሕ። "ንዓይ ምኽንያቱ ብሩህ'ዩ ነይሩ ... ኤርትራ ሓራ ወጺኣ ኢልና ካብ 1991 - 1998 ብዓቕሊ ኵነታት ኤርትራውያን ክመሓየሽ ብዓቕሊ ተጸቢና፣ ኣብ ክንዲ ዝምሓየሽ ግን እቲ መንግስቲ ነቲ ሓልዮት ህዝቢ ክብለጸሉ ጀመረ፣ ኣካዪድኡ ሕብረ-ብዙሕነት ንኸተኣታቱ ዘይኰነስ ኣሃዱኣዊ ኣመራርሓ ከጽንዕ ጀመረ" እናበለ ነቲ ናይ ሽዑ ኵነታት ይገልጾ። "ኤርትራውያን ምስ ጽቡቕ ድልየቶም ኣብ ዳግማይ ምህናጽ ሃገር እጅጊኦም ሰብሲቦም ክቐርቡ ብብልሓት ምንጻግ፣ ኣብ ስደት ዝነብር ዝነበረ ህዝቢ ንዓዱ ንኸይምለስ 'ጌና ኣይተደራጀናን' ብዜስምዕ ምስምስ ከም ዘይምለስ ምግባር፣ መናበሪኡ እትዀኖ ቤት ንክሃንጽ ድልው ንዝነበረ ዜጋ ስእሊ ማስተር-ፕላን ምስ ወዳእና ቤትኩም ንኽትሰርሑ ዕድል ክወሃበኩም'ዩ ብምባል ምድንጓይ፡ ትካል ንኽተክል ዝተበገሰ ዜጋ ኣብ ዘይውዳእ ቢሮክራስያዊ ኮለል ኣእቲኻ ተስፋ ከም ዝቘርጽ ምግባር" ከምዝነበረ ይሕብር ሳልሕ። "ኩናት ዶባት መስ ኣጋጠመ ሓበሬታ ተዓጽዩን ጠፊኡን፡ ኣብ ደሃይ እውን ከም ልብኻ ክትዛረብን ሓሳብካ ክትገልጽን ስለዘይተኻእለ ዓገብ እንብለሉ መድረኽ ክንፈጥር ተገዲድና" ይብል ሳልሕ። ሕልምታት ሳልሕ 'ጆሃር' ቃዲ ሳልሕ ተጋዳላይ ተ.ሓ.ኤ.
